ભાજપ નીત એનડીએને પોતાની પાર્ટીનું સમર્થન આપવા વિશે કોઇ પત્તા ન ખોલતા તમિલનાડુની મુખ્યમંત્રી જયલલિતાએ બુધવારે કહ્યું હતું કે લોકસભા ચૂંટનીના પરિણામો જાહેર થયા બાદ જ કોઇ ટિપ્પણી કરશે. નીલગિરિ જીલ્લામાં સ્થિત કોડાનાડુથી અહીં પરત ફર્યા બાદ જયલલિતાએ સંવાદદાતાઓને કહ્યું કે અન્ય નાગરિકોની જેમ હું પણ 16 મેના રોજ આવનાર પરિણામોની આતુરતાપૂર્વક રાહ જોઇ રહી છું. પરિણામો જાહેર થયા બાદ જ હું મારી ટિપ્પણી કરીશ. ત્રીજા મોરચાના સમર્થનની સંભાવના વિશે પૂછવામાં આવતાં જયલલિતાએ કહ્યું કે હું કોઇ અન્ય વિષય પર કોઇ ટિપ્પણી કરી ન શકું. મતદાન બાદ કરવામાં આવેલા વિભિન્ન સર્વેક્ષણો (એક્ઝિટ પોલ)માં જયલલિતાની પાર્ટી અન્નાદ્રમુકને રાજ્યની 39માંથી ખાસી સીટો મળવાની સંભાવના વ્યક્ત કરવામાં આવી છે.